paragraph_text: Jugoslavenska rukometna reprezentacija je predstavljala državu Jugoslaviju u sportu rukometu. Prestala je postojati razdruženjem Hrvatske i Slovenije u lipnju 1991. godine. Do tada je bila najtrofejnija rukometna reprezentacija svijeta, osvojivši 3 medalje na olimpijskim igrama, 4 na svjetskim prvenstvima, 5 na mediteranskim igrama, 1 na igrama dobre volje, 3 na svjetskim rukometnim kupovima i 2 na rukometnim superligama. Jugoslavensku rukometnu reprezentaciju najvećim su dijelom činili rukometaši iz Hrvatske a ostatak su činili rukometaši iz ostalih republika tadašnje SFR Jugoslavije (Srbije, Crne Gore, Slovenije, Makedonije te Bosne i Hercegovine).